ഇന്നവേഷന് ക്ലബ്ബ് രൂപീകരണം നടത്തി തിരുവമ്ബാടി: വേനപ്പാറ ഹോളിഫാമിലി ഹൈസ്കൂളില് ജില്ലാ പഞ്ചായത്ത് നടപ്പിലാക്കുന്ന എഡ്യുകെയര് പദ്ധതിയുടെ ഭാഗമായി സ്കൂള് ഇന്നവേഷന് ക്ലബ്ബ് രൂപീകരിച്ചു. കുട്ടികളുടെ സര്ഗ്ഗശേഷി വളര്ത്തുക, ശാസ്ത്ര, സാങ്കേതിക, ഗവേഷണ രംഗങ്ങളിലുള്ള കഴിവുകള് പരിപോഷിപ്പിക്കുക എന്നീ ലക്ഷ്യത്തോടെയാണ് ഇന്നവേഷന് ക്ലബ് രൂപികരിച്ചത്. ജില്ലാ പഞ്ചായത്ത് അംഗം നാസര് എസ്റ്റേറ്റ് മുക്ക് പരിപാടി ഉദ്ഘാടനം ചെയ്തു. സിഎസ്ഐആര് എന്ഐഐ എസ്ടി ഡയറക്ടര് ഡോ.അജയ് ഘോഷ് മുഖ്യപ്രഭാഷണം നടത്തി. ഹെഡ് മാസ്റ്റര്, അധ്യാപകര്, പിടിഎ, എംപിടിഎ അംഗങ്ങള്, സ്കൂളിലെ മിടുക്കരായ 40 ഓളം കുട്ടികള് എന്നിവര് ചേര്ന്ന കമ്മിറ്റി രൂപികരിക്കുകയും പ്രവര്ത്തനങ്ങള് ആസൂത്രണം ചെയ്തു. പിടിഎ പ്രസിഡന്റ് രാജു മാളിയേക്കല് ആധ്യക്ഷത വഹിച്ചു. ചടങ്ങില് വാര്ഡ് അംഗം രജിത രമേശ്, ഇ.ജെ.തങ്കച്ചന്, ടി.വി.മിനി, ലൈസമ്മ ജോണ്, ഷാരോണ് പി.സജി, എഡ്യുകെയര് കോര്ഡിനേറ്റര് ജോണി കുര്യന് എന്നിവര് പ്രസംഗിച്ചു. ജില്ലയില് 921 പേര്ക്ക് കോവിഡ്കോഴിക്കോട്: ജില്ലയില് 921 കോവിഡ് പോസിറ്റീവ് കേസുകള് കൂടി റിപ്പോര്ട്ട് ചെയ്തതായി ജില്ലാ മെഡിക്കല് ഓഫീസര് ഡോ.വി.ജയശ്രീ അറിയിച്ചു. 13 പേരുടെ ഉറവിടം വ്യക്തമല്ല. സമ്ബര്ക്കം വഴി 894 പേര്ക്കാണ് രോഗം ബാധിച്ചത്. ഇതരസംസ്ഥാനങ്ങളില് നിന്ന് വന്ന മൂന്ന് പേര്ക്കും വിദേശത്തു നിന്ന് വന്ന ഒന്പത് പേര്ക്കും രണ്ട് ആരോഗ്യ പരിചരണ പ്രവര്ത്തകര്ക്കും രോഗം സ്ഥിരീകരിച്ചു. 7047 പേരെ പരിശോധനക്ക് വിധേയരാക്കി. ജില്ലയിലെ കോവിഡ് ആശുപത്രികള്, എഫ്എല്ടിസികള്, വീടുകള് എന്നിവിടങ്ങളില് ചികിത്സയിലായിരുന്ന 1333 പേര് കൂടി രോഗമുക്തി നേടി. 13.29 ശതമാനം ശതമാനമാണ് ടെസ്റ്റ് പോസിറ്റിവിറ്റി നിരക്ക്.